b'\n_START_ARTICLE_\nKanaanci\n_START_PARAGRAPH_\nKanaanci su bili  narod koji se spominje u Starom zavjetu. Veliki dio njihove zemlje, zvane Kanaan, kasnije \xc4\x87e postati poznat pod nazivom Izrael._NEWLINE_Kanaanci su naselili ovo podru\xc4\x8dje oko 2000 godina pr. Kr. Bili su glavni stanovnici ovog podru\xc4\x8dja sve do oko 1200. pr. Kr. Biblijska knjiga Jo\xc5\xa1ua ka\xc5\xbee da su Izraelci osvojili Kanaan. Ipak arheologija i Biblija tvrde da su Izraelci postepeno postali glavni stanovnici ovog podru\xc4\x8dja. Arheolozi tako\xc4\x91er tvrde da su veliki broj kanaanskih gradova uni\xc5\xa1tili Narodi sa mora, ili Filistejci, u 11. stolje\xc4\x87u pr. Kr. Vjeruje se da su Narodi sa mora u Kanaan doplovili iz podru\xc4\x8dja oko Egejskog mora.  _NEWLINE_Kanaanci su bili semitski narod srodan Feni\xc4\x8danima, Amori\xc4\x87anima, Asircima i Izraelcima. Kanaanci na ovom podru\xc4\x8dju razvijaju civilizaciju u kojoj je glavna uprava bila u gradu-dr\xc5\xbeavi u kojima je kralj vladao gradom kao i naseljima oko njega. _NEWLINE_Glavni kanaanski bogovi bili su El (bog stvoritelj) i Baal (bog groma i plodnosti). Glavne bo\xc5\xbeice bile su Anat, A\xc5\xa1era i Astarte, koje su bile bo\xc5\xbeice plodnosti.'